Sakpasresep: Tannie Babs se gekookte poeding | Maroela Media
Dié week se sakpasresep is ingestuur deur Ina van Rensburg en lê haar baie na aan die hart. Sy het die resep reeds in 1963 by haar tannie Babs Muller gekry. Tannie Babs is intussen oorlede – nie net die herinnering aan haar nie maar ook haar heerlike resep leef voort.
Dit is ŉ heerlike ekonomiese poeding omdat geen eiers gebruik word nie. Wat die nagereg so uitsonderlik maak, is dat dit selfs op ŉ kampvuur in die buitelug gemaak kan word.
Ongeveer 6 mense kan hiervan eet.
2 k suiker (indien te soet na smaak, kan die suiker verminder word na 1½ k)
1 t kaneel (gemmer en/of neutmuskaat kan ook bygevoeg word)
Bring alles tot kookpunt in ŉ middelmatige kastrol.
½ k margarien of botter
Meng die margarien, meel en sout saam.
Voeg die konfyt en koeksoda saam en meng.
Voeg die meelmengsel, konfytmengsel en melk saam. Meng goed saam.
Skep nou die beslag in die kastrol met die warm stroop. Sit die deksel op en prut stadig vir ongeveer 1 uur.
Skep in bakkies en dien op.
Die nagereg is heerlik saam met vla of net so lekker in sy eie stroop.
Wenk van die week: Stel ŉ inkopielys op voordat jy gaan inkopies doen en moenie ekstra items koop nie.